pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เลขาธิการ อย. ชี้แจงกรณีพบสารพิษจำนวนมาก ในผักไฮโดรโปนิกส์
วันพฤหัสบดีที่ 9 สิงหาคม 2561
เลขาธิการ อย. ชี้แจงกรณีพบสารพิษจํานวนมาก ในผักไฮโดรโปนิกส์
เลขาธิการ อย. ชี้แจงกรณีพบสารพิษจํานวนมาก ในผักไฮโดรโปนิกส์
เมื่อวันที่ 15 กรกฎาคม 2561 นพ.วันชัย สัตยาวุฒิพงศ์ เลขาธิการคณะกรรมการอาหารและยา สํานักงานคณะกรรมการอาหารและยา กระทรวงสาธารณสุข ชี้แจงกรณีพบสารพิษจํานวนมากในผักไฮโดรโปนิกส์ ดังนี้
จากกรณีเครือข่ายเตือนภัยสารเคมีกําจัดศัตรูพืช (Thai-Pan) ได้ตรวจสอบผักไฮโดรโปนิกส์ที่จําหน่ายในห้างค้าปลีก มีสารเคมีกําจัดศัตรูพืชตกค้างเกินมาตรฐานมากกว่า 60% ของตัวอย่างที่มีการสุ่ม
สํานักงานคณะกรรมการอาหารและยา (อย.) ได้มีการเฝ้าระวังสถานการณ์การตกค้างของสารเคมีกําจัดศัตรูพืชในผักและผลไม้ที่จําหน่ายในท้องตลาดอย่างต่อเนื่องทุกปี และได้ยกระดับมาตรการจัดการปัญหาสารเคมีกําจัดศัตรูพืชในผักและผลไม้ เพื่อคุ้มครองผู้บริโภคให้ได้รับผลิตภัณฑ์อาหารที่ปลอดภัย โดยได้ออกประกาศกระทรวงสาธารณสุข กําหนดปริมาณสารเคมีที่ใช้ทางการเกษตรตกค้างในอาหาร และกําหนดให้สถานที่ผลิต (คัดและบรรจุ) ผักและผลไม้สด รับวัตถุดิบผักและผลไม้สด มีมาตรฐานการผลิตที่ดี และมีระบบการทวนสอบย้อนกลับให้เป็นไปตามที่กฎหมายกําหนด นอกจากนี้ ยังร่วมกับสํานักงานสาธารณสุขจังหวัดทั่วประเทศ สํารวจเฝ้าระวังความปลอดภัยของผลิตภัณฑ์ผักและผลไม้สด ณ สถานที่ผลิตและสถานที่จําหน่าย ซึ่งครอบคลุมทั้งการปลูกแบบใช้ดินและปลูกแบบไฮโดรโปนิกส์ จํานวน 1,360 ตัวอย่าง ส่งตรวจวิเคราะห์หาสารเคมีกําจัดศัตรูพืชทางห้องปฏิบัติการ 132 ชนิด ผลการวิเคราะห์พบผ่านมาตรฐานร้อยละ 86.50 และตกมาตรฐาน ร้อยละ 13.50 ซึ่งเป็นข้อมูล ณ เดือนมิถุนายน 2561 พร้อมกันนี้ ยังสํารวจและพัฒนาสถานที่ผลิต (คัดและบรรจุ) ผักและผลไม้สด พบว่ามีสถานที่ผลิต (คัดและบรรจุ) ผักและผลไม้สด ที่เป็นไปตามประกาศ ดังกล่าวทั้งหมด จํานวน 101 แห่ง
กรณีที่พบการผลิต นําเข้า หรือจําหน่ายผักที่มีปริมาณสารพิษตกค้างไม่เป็นไปตามที่กฎหมายกําหนด อย. จะดําเนินการทางกฎหมายอย่างเคร่งครัด หากตรวจพบผักและผลไม้นําเข้าที่มีสารตกค้างเกินตามที่กฎหมายกําหนดจะถูกเรียกคืนสินค้าและดําเนินการตามกฎหมาย และเข้าสู่ระบบกักกันในการนําเข้าครั้งต่อไป
ในส่วนของประชาชน อย. ได้ประชาสัมพันธ์ให้ทราบถึงการแก้ปัญหา โดยการล้างผักและผลไม้ให้สะอาดก่อนนําไปบริโภค ซึ่งสามารถทําได้หลายวิธี เช่น ล้างด้วยน้ําไหล, ด้วยผงฟูหรือเบคกิ้งโซดา, น้ําสมสายชู หรือการลวกผัก ซึ่ง จะช่วยลดปริมาณไนเตรทในผักได้
-----------------------------------
รัฐบาลไทย-ข่าวทำเนียบรัฐบาล-ปลัด สธ.เปิดนิทรรศการ 100 ปีการสาธารณสุขไทย เขตสุขภาพที่ 1
วันอังคารที่ 23 มกราคม 2561
ปลัด สธ.เปิดนิทรรศการ 100 ปีการสาธารณสุขไทย เขตสุขภาพที่ 1
ปลัดกระทรวงสาธารณสุข เปิดนิทรรศการ 100 ปี การสาธารณสุขไทยเขตสุขภาพที่ 1 พื้นที่ออกหน่วยแพทย์ พอ.สว. ครั้งแรกเมื่อปี 2512 ที่บ้านสามหมื่น อําเภอเชียงดาว
วันนี้ ( 23 มกราคม 2561) ที่โรงพยาบาลนครพิงค์ จังหวัดเชียงใหม่ นายแพทย์เจษฎา โชคดํารงสุข ปลัดกระทรวงสาธารณสุข เปิดนิทรรศการ 100 ปี การสาธารณสุขไทยเขตสุขภาพที่ 1 และให้สัมภาษณ์ว่า ในวาระครบ 100 ปีของการสาธารณสุขไทย ในวันที่ 27 พฤศจิกายน 2561 กระทรวงสาธารณสุข ได้ร่วมกับองค์กรภาคีเครือข่าย ดําเนินกิจกรรมเฉลิมฉลองตลอดปี 2561 โดยมีกิจกรรมที่สําคัญๆ ทั้งการจัดตั้งพิพิธภัณฑ์กลาง จัดแสดงนิทรรศการประวัติศาสตร์และพัฒนาการของสาธารณสุขไทย การจัดตั้งหอจดหมายเหตุสุขภาพไทยรวบรวมเอกสารสําคัญทางประวัติศาสตร์ อุปกรณ์และเครื่องมือทางการแพทย์ สื่อโสตทัศน์ต่างๆ
โดยทุกเขตสุขภาพและโรงพยาบาลในสังกัดทั่วประเทศ ได้ร่วมเฉลิมฉลอง ด้วยกิจกรรมรณรงค์เพื่อพัฒนาคุณภาพบริการแก่ประชาชนตลอดปี เช่น การปรับปรุงโรงพยาบาลให้มีภูมิทัศน์และสภาพแวดล้อมที่เอื้อต่อการเยียวยาผู้ป่วย การจัดนิทรรศการ แสดงผลงานทางประวัติศาสตร์สาธารณสุขที่สําคัญๆของแต่ละพื้นที่ เช่น เขตสุขภาพที่ 1 ประกอบด้วย 8 จังหวัดภาคเหนือ ที่เป็นพื้นที่ที่มีประวัติศาสตร์ด้านการแพทย์และการสาธารณสุขที่ทรงคุณค่าของโครงการในพระราชดําริของพระบรมวงศานุวงศ์ เช่น จังหวัดเชียงใหม่ เป็นจังหวัดแรกของหน่วยแพทย์อาสาสมเด็จพระราชชนนี (หน่วยแพทย์ พอ.สว) เมื่อปี 2512 ที่บ้านสามหมื่น อําเภอเชียงดาว หรืออําเภอเวียงแหงในปัจจุบัน เป็นที่ตั้งของสถานีอนามัยเฉลิมพระเกียรติสมเด็จพระบรมราชินีนาถ และโรงพยาบาลสมเด็จพระยุพราช
โดยนิทรรศการที่จัดแสดงเป็นผลงานที่เป็นต้นแบบด้านการแพทย์และการสาธารณสุข สมควรที่จะจารึกเป็นประวัติศาสตร์ และเผยแพร่ประโยชน์แก่สาธารณชน อาทิ จังหวัดเชียงใหม่ พอ.สว. ลําดับที่ 1 ตํานาน 80 ปี​ รพ.สวนปรุง โครงการส่งเสริมพัฒนาการเด็กในพื้นที่ห่างไกล หน่วยทันตกรรมพระราชทาน ตามรอยพระบาทจากขอบด้ง ประวัติการสร้างตึกมหิดล อนามัยพระราชทาน อสม. คนแรกของประเทศไทย เส้นทางเกลือไอโอดีน เป็นต้น
"ตลอด 1 ศตวรรษที่ผ่านมาการสาธารณสุขไทย เกิดคุณค่าทางประวัติศาสตร์มากมาย จึงเป็นโอกาสสําคัญของสังคมไทยที่จะได้ร่วมเรียนรู้ หลอมรวมเพื่อให้เป็นส่วนหนึ่งของชีวิต ผลักดันให้เป็นพลังสําคัญ ในการถอดบทเรียนจุดอ้างอิงในอดีต เพื่อการเปลี่ยนแปลงไปสู่ ศตวรรษที่ 2 อย่างแน่วแน่มั่นคง โดยมีเป้าหมายสําคัญ 3 ด้าน ได้แก่ ประชาชนมีสุขภาพดี เจ้าหน้าที่มีความสุข และมีระบบสุขภาพที่ยั่งยืน" นายแพทย์เจษฎา กล่าว
******************************** 23 มกราคม 2561
รัฐบาลไทย-ข่าวทำเนียบรัฐบาล-“บิ๊กอู๋”ควง รัฐมนตรีแรงงานเมียนมา ตรวจศูนย์ OSS เร่งพิสูจน์สัญชาติแรงงาน
วันพฤหัสบดีที่ 29 มีนาคม 2561
“บิ๊กอู๋”ควง รัฐมนตรีแรงงานเมียนมา ตรวจศูนย์ OSS เร่งพิสูจน์สัญชาติแรงงาน
รมว.แรงงาน พร้อม รัฐมนตรีแรงงานเมียนมา ร่วมหารือแนวทางเพิ่มขีดความสามารถเร่งรัดพิสูจน์สัญชาติแรงงาน พร้อมตรวจการทํางานศูนย์ OSS ศูนย์พิสูจน์สัญชาตินําแรงงานเข้าสู่ระบบที่ถูกต้อง ได้รับการคุ้มครองดูแลตามกฎหมาย
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ให้การต้อนรับ H.E.Thein Swe รัฐมนตรีว่าการกระทรวงแรงงาน ตรวจคนเข้าเมืองและประชากร สาธารณรัฐแห่งสหภาพเมียนมา และคณะที่เข้าเยี่ยมคารวะและหารือเรื่องการพิสูจน์สัญชาติแรงงานเมียนมา ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน พร้อมตรวจการดําเนินงานของศูนย์บริการเบ็ดเสร็จ (OSS) กระทรวงแรงงาน โดยกล่าวว่า จากการหารือในวันนี้ทั้งสองประเทศยินดีที่จะร่วมมือกันในการแก้ไขปัญหาเพื่อให้แรงงานได้รับการคุ้มครองตามกฎหมาย ขณะนี้มีแรงงานเมียนมาที่รอดําเนินการพิสูจน์สัญชาติราว 1.8 แสนคน เหลือเวลา 3 เดือน ซึ่งจะต้องดําเนินการให้แล้วเสร็จภายใน 30 มิ.ย.61 โดยจะร่วมกันหาแนวทางเพื่อพิสูจน์ให้ทราบว่าปัจจุบันยังมีแรงงานเหลืออยู่อีกจํานวนเท่าใด เนื่องจากแรงงานบางส่วนอาจจะเดินทางกลับประเทศไปแล้ว และเปลี่ยนสถานะของวีซ่า เพื่อให้ทราบจํานวนแรงงานทั้งหมดที่ชัดเจน
พล.ต.อ.อดุลย์ฯ กล่าวต่อว่า เพื่อให้การพิสูจน์สัญชาติเสร็จทันตามกําหนดจะเพิ่มชุดโมบายเพื่อเข้าไปดําเนินการพิสูจน์สัญชาติในพื้นที่ที่มีแรงงานจํานวนมาก ขณะนี้ยังมีแรงงานต่างด้าวอีกประมาณ 4 แสนคน
ที่จะต้องมารายงานตัวเพื่อจัดทําทะเบียนประวัติให้แล้วเสร็จภายใน 31 มีนาคมนี้ ซึ่งในขีดความสามารถของศูนย์ OSS ทั้ง 80 แห่ง คาดว่าจะดําเนินการได้ประมาณ 1 แสนคน ส่วนที่เหลือประมาณ 3 แสน มีทางเลือกให้ 2 ทาง คือ สามารถรายงานตัวที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 - 10 หรือรายงานตัวออนไลน์ที่ www.doe.go.th โดยสามารถใช้มือถือกรอกข้อมูลได้สะดวกและง่ายมาก ซึ่งขณะนี้ได้กําชับให้แรงงานจังหวัดประสานกับนายจ้างเพื่อเร่งดําเนินการรายงานตัวออนไลน์ที่สะดวกรวดเร็วกว่า ซึ่งกระทรวงแรงงานจะได้มีฐานข้อมูลในการบริหารแรงงานต่อไปได้ จากนั้นเจ้าหน้าที่จะได้ดําเนินการลงตราวีซ่าเพื่อให้แรงงานต่างด้าวสามารถอยู่ในประเทศไทยได้อีก 2 ปี (31 มี.ค.63) โดยแรงงานต่างด้าวจะต้องไปจัดทําทะเบียนประวัติ ตรวจสุขภาพ และขอใบอนุญาตทํางานเพื่อให้ทํางานได้อีก 2 ปีเช่นกัน
“ได้มอบหมายให้ปลัดกระทรวง รองปลัดกระทรวง อธิบดีกรมการจัดหางาน และผู้เกี่ยวข้องได้หารือในรายละเอียดกับคณะของทางการเมียนมา เพื่อนําไปสู่การแก้ไขปัญหาด้านแรงงาน ซึ่งรัฐบาลไทยได้ให้ความสําคัญในการคุ้มครองแรงงานต่างด้าวเหมือนกับแรงงานไทยเช่นเดียวกัน ทั้งด้านการทํางานที่ถูกต้อง มีความปลอดภัยในการทํางาน วันหยุดพักผ่อนตามกฎหมายกําหนด เงินค่าจ้าง ที่พัก รวมทั้งการดูแลเด็กที่ติดตามมาให้ดีที่สุด ซึ่งจะเป็นการป้องกันการค้ามนุษย์อีกด้วย” พล.ต.อ.อดุลย์ฯ กล่าวในท้ายสุด
----------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
29 มีนาคม 2561
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชน
วันพฤหัสบดีที่ 12 มกราคม 2560
รมต.นร. ออมสินฯ เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชน
นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชนจํานวน 7 คณะ
วันนี้ (11 มกราคม 2560) เวลา 16.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชนจํานวน 8 คณะ
โอกาสนี้ รัฐมนตรีประจําสํานักนายกรัฐมนตรีในฐานะผู้แทนรัฐบาลได้รับมอบเงินช่วยเหลือผู้ประสบอุทกภัยภาคใต้จากคณะต่าง ๆ ดังกล่าว พร้อมได้กล่าวขอบคุณว่า ทางรัฐบาลรับทราบถึงสถานการณ์น้ําท่วมในขณะนี้ซึ่งถือเป็นปัญหาใหญ่ของประเทศ พลเอกประยุทธ์ จันทร์โอชา นายกรัฐมนตรี ได้ย้ําให้ทุกภาคส่วนที่เกี่ยวข้องให้ความช่วยเหลือประชาชนอย่างเร่งด่วน ทั้งนี้ รัฐบาลพร้อมสนับสนุนงบประมาณและเจ้าหน้าที่ทุกหน่วยดําเนินการช่วยเหลือประชาชนผู้ประสบอุทกภัยอย่างทั่วถึง
อย่างไรก็ตาม ขณะนี้ในส่วนผลกระทบจากเหตุอุทกภัยใน 10 จังหวัด 111 อําเภอ ประชาชนได้รับผลกระทบกว่า 1 ล้านคน มีผู้เสียชีวิตแล้ว 25 ราย ซึ่งรัฐบาลได้เยียวยาผู้ที่จะได้รับผลกระทบที่เสียชีวิตก่อน รายละ 5 หมื่นบาท แต่ในส่วนบ้านพักหรือที่อยู่อาศัยที่ได้รับความเสียหาย รัฐบาลมีมาตรการจะให้ความช่วยเหลือโดยเร่งด่วนภายหลังน้ําลดต่อไป
ทั้งนี้ รัฐบาลได้จัดตั้ง “ศูนย์ช่วยเหลือประชาชนประสบภัยน้ําท่วมภาคใต้” ขึ้น ณ สํานักงานปลัดสํานักนายกรัฐมนตรี ทําเนียบรัฐบาล เพื่อเป็นศูนย์กลางในการรวบรวมเงินบริจาคของพี่น้องประชาชนทั่วประเทศจัดส่งให้จังหวัดหรือหน่วยงานที่เกี่ยวข้อง เพื่อนําไปบรรเทาความเดือดร้อนให้กับประชาชนผู้ประสบอุทกภัยในพื้นที่จังหวัดภาคใต้ โดยประชาชนในทุกภาคส่วนที่ประสงค์จะช่วยเหลือประชาชนที่เดือดร้อนในครั้งนี้สามารถบริจาคเงินเข้ากองทุนช่วยเหลือผู้ประสบธารณภัย สํานักงานปลัดสํานักนายกรัฐมนตรีได้ โดยโอนเงินเข้าที่บัญชีธนาคารกรุงไทย จํากัด (มหาชน) สาขาทําเนียบรัฐบาล เลขที่บัญชี 067-0-06895-0 โดยผู้ที่ร่วมบริจาคเงินช่วยเหลือผู้ประสบอุทกภัยดังกล่าว สามารถนําใบเสร็จรับเงินการบริจาคฯ มาลดหย่อนภาษีได้ด้วย
อนึ่ง คณะบุคคลจากองค์กรภาครัฐและและภาคเอกชนที่มาบริจาคฯ ได้แก่
1. สภาขับเคลื่อนการปฏิรูปประเทศ โดยนายอลงกรณ์ พลบุตร และตัวแทนมอบเงินจํานวน   1,000,000 บาท
2. คณะกรรมการการเลือกตั้ง มอบเงินจํานวน 100,000 บาท
3. คณะนักศึกษาหลักสูตร พตส.8 มอบเงินจํานวน 101,000 บาท
4. บริษัท ซีพี ฮอลล์ จํากัด มอบน้ําดื่ม 5,000 ขวด และไข่ไก่ 5,000 ฟอง
5. บริษัท แอดวานซ์ อินโฟร์ เซอร์วิส จํากัด (มหาชน) มอบเงิน 1,000,000 บาท พร้อมน้ําดื่ม  6,000 ขวด
7. บริษัท อินทัช โอลดิ้งส์ จํากัด (มหาชน) มอบเงิน 1,000,000 บาท
8. บริษัท ซีอาร์ซี ไทวัสดุ จํากัด มอบส้วมกระดาษ 1,500 ชิ้น มูลค่า 118,500 บาท
********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีเกษตรฯ "เฉลิมชัย" สนับสนุนการทำการเกษตรแบบปลอดภัย
วันพฤหัสบดีที่ 28 พฤศจิกายน 2562
รัฐมนตรีเกษตรฯ "เฉลิมชัย" สนับสนุนการทําการเกษตรแบบปลอดภัย
รัฐมนตรีเกษตรฯ "เฉลิมชัย" สนับสนุนการทําการเกษตรแบบปลอดภัย หวังสร้างความเชื่อมั่นต่อผู้บริโภค และเตรียมพร้อมในการก้าวไปสู่การเป็นครัวโลก
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเปิดงานมหกรรมอารยสถาปัตย์ และนวัตกรรมสุขภาพเพื่อคนทั้งมวล ครั้งที่ 4 Thailand Friendly Design Expo 2019 ณ อิมแพค เมืองทองธานี ว่า กระทรวงเกษตรและสหกรณ์มุ่งหวังให้เกษตรกรมีรายได้และมีความปลอดภัยในการประกอบอาชีพอีกทั้งยังต้องสร้างความปลอดภัยให้กับทั้งผู้บริโภคและผู้ผลิตด้วย ซึ่งแนวคิดดังกล่าวเป็นนโยบายที่จะต้องผ่านกระบวนการในการขับเคลื่อน อีกทั้งต้องได้รับความร่วมมือจากทุกภาคส่วน ทั้งภาครัฐ ภาคเอกชน และประชาสังคม โดยที่ทุกหน่วยงานในสังกัดกระทรวงเกษตรฯ ได้ร่วมกันทําการเกษตรกรรมแบบยั่งยืน เช่น การทําเกษตรแบบผสมผสาน และการทําเกษตรอินทรีย์ ที่เน้นย้ําให้ก้าวไปสู่เกษตรปลอดภัย นอกจากนี้ ยังมุ่งเน้นในเรื่องเศรษฐกิจพอเพียงด้วย
นายเฉลิมชัย กล่าวต่อไปว่า ปัจจุบันผู้คนกลับมาให้ความสําคัญกับสุขภาพอนามัย กระทรวงเกษตรฯ จึงต้องการส่งเสริมให้เกษตรกรมีหลักในการทําการเกษตร โดยยึดหลักการตลาดนําการผลิต จะผลิตตามความต้องการของตลาด ซึ่งหากผู้บริโภคเน้นในเรื่องความปลอดภัย ในฐานะผู้ผลิตจึงต้องทําการเกษตรอย่างปลอดภัยด้วย เริ่มจากเกษตรปลอดภัยและจะก้าวไปสู่เกษตรอินทรีย์ในอนาคต และสามารถรับประกันได้ว่าจะไม่มีอันตรายต่อผู้บริโภคอย่างแน่นอน ซึ่งมีเครื่องหมายในการการันตีจากหน่วยงานในสังกัดกระทรวงเกษตรฯ เช่น มาตรฐานสินค้า Q ที่จะสร้างความมั่นใจให้กับผู้บริโภค ทั้งของคนไทยเองและต่างชาติด้วย ซึ่งในอนาคตประเทศไทยจะต้องก้าวไปสู่การเป็นครัวโลกต่อไป
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-พม. กำชับทีม One Home ลงพื้นที่ช่วยเหลือเด็กชายพิการแขน-ขาลีบ ช่วยเหลือตัวเองไม่ได้ อาศัยอยู่กับแม่ที่พิการหูหนวก ครอบครัวฐานะยากจน ที่ จ.พะเยา
วันพุธที่ 21 พฤศจิกายน 2561
พม. กําชับทีม One Home ลงพื้นที่ช่วยเหลือเด็กชายพิการแขน-ขาลีบ ช่วยเหลือตัวเองไม่ได้ อาศัยอยู่กับแม่ที่พิการหูหนวก ครอบครัวฐานะยากจน ที่ จ.พะเยา
พม. กําชับทีม One Home ลงพื้นที่ช่วยเหลือเด็กชายพิการแขน-ขาลีบ ช่วยเหลือตัวเองไม่ได้ อาศัยอยู่กับแม่ที่พิการหูหนวก ครอบครัวฐานะยากจน ที่ จ.พะเยา
วันนี้ (21 พ.ย. 61) เวลา 08.30 น. พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 140/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทางการป้องกันและแก้ไขปัญหา โดยมีผู้เข้าร่วมการประชุม ประกอบด้วย ผู้บริหารและผู้แทนจากหน่วยงานสังกัดกระทรวง พม. ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลเอก อนันตพร กล่าวว่า จากกรณีเด็กชายวัยประมาณ 10 ขวบ พิการแขน-ขาลีบ นอนป่วยติดเตียง ช่วยเหลือตัวเองไม่ได้ ต้องให้อาหารทางสายยาง อาศัยอยู่กับแม่ที่พิการหูหนวก และไม่ได้ประกอบอาชีพ เนื่องจากต้องอยู่ดูแลลูกอย่างใกล้ชิด ครอบครัวมีฐานะยากจน ที่จังหวัดพะเยา และกรณีชายวัย 44 ปี ร่างกายพิการ นอนป่วยติดเตียง ไม่สามารถช่วยเหลือตัวเองได้ มือเท้างอผิดรูป อาศัยอยู่กับแม่ที่ประสบอุบัติเหตุจนกระดูกหลังและกระดูกเอวหัก ทํางานหนักไม่ได้ และพ่อที่ป่วยพิการทางสมอง ครอบครัวมีฐานะยากจน ที่จังหวัดน่าน นั้น ได้กําชับให้พัฒนาสังคมและความมั่นคงของมนุษย์จังหวัด (พมจ.) ได้แก่ พมจ.พะเยา และ พมจ.น่าน พร้อมทีม พม. One Home ทั้ง 2 จังหวัด ลงพื้นที่เยี่ยมบ้านเพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านคนพิการของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลเรื่องการรักษาพยาบาลอาการป่วยของผู้ที่ป่วยอย่างต่อเนื่อง รวมทั้ง ให้คําปรึกษาแนะนําเพื่อขอรับสิทธิสวัสดิการที่พึงได้รับตามกฎหมาย พร้อมแนะนําเรื่องการประกอบอาชีพแก่ครอบครัว เพื่อสร้างรายได้ที่มั่นคง สามารถเลี้ยงดูครอบครัวได้ในระยาว
ทั้งนี้ หากประชาชนที่ประสบปัญหาและต้องการขอความช่วยเหลือ สามารถโทรแจ้งศูนย์ช่วยเหลือสังคมสายด่วน 1300 ตลอด 24 ชั่วโมง ซึ่งทางกระทรวง พม. พร้อมประสานหน่วยงานที่เกี่ยวข้อง เพื่อให้ความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-สมอ. กร้าว 29 มี.ค. 63 มอไซค์ใหม่ทุกคันต้องได้ยูโร 4 เด้งรับนโยบายแก้ปัญหา PM 2.5 ของรัฐบาล
วันพุธที่ 12 กุมภาพันธ์ 2563
สมอ. กร้าว 29 มี.ค. 63 มอไซค์ใหม่ทุกคันต้องได้ยูโร 4 เด้งรับนโยบายแก้ปัญหา PM 2.5 ของรัฐบาล
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นัดหารือผู้ประกอบการรถจักรยานยนต์กว่า 40 ราย สั่งเข้ม รถใหม่ทุกคันต้องได้มาตรฐานยูโร 4 ตั้งแต่วันที่ 29 มีนาคม 2563 นี้ เป็นต้นไป ตั้งเป้าหมายแก้ปัญหาฝุ่นพิษ PM 2.5 ระยะยาว
สมอ. นัดหารือผู้ประกอบการรถจักรยานยนต์กว่า 40 ราย สั่งเข้ม รถใหม่ทุกคันต้องได้มาตรฐานยูโร 4 ตั้งแต่วันที่ 29 มีนาคม 2563 นี้ เป็นต้นไป ตั้งเป้าหมายแก้ปัญหาฝุ่นพิษ PM 2.5 ระยะยาว
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม เปิดเผยว่า วันนี้ (5 กุมภาพันธ์ 2563) สมอ. ได้เชิญผู้ประกอบการรถจักรยานยนต์กว่า 40 ราย อาทิ ฮอนด้า ยามาฮ่า คาวาซากิ ซูซูกิ ไทเกอร์ ฯลฯ ชี้แจงทําความเข้าใจ และเตรียมความพร้อมในการยื่นขอ มอก. 2915-2561 รถจักรยานยนต์เฉพาะด้านความปลอดภัย – สารมลพิษจากเครื่องยนต์ ระดับยูโร 4 ซึ่งประกาศบังคับใช้ตั้งแต่วันที่ 29 มีนาคม 2563 เพื่อช่วยแก้ไขปัญหามลพิษทางอากาศ โดยเฉพาะปัญหาฝุ่นพิษหรือ PM 2.5 ที่ส่งผลกระทบต่อสุขภาพของประชาชนเป็นอย่างมาก ซึ่งมาตรฐานดังกล่าวมีข้อกําหนดที่ควบคุมปริมาณสารมลพิษที่ปล่อยออกมาจากเครื่องยนต์ของรถจักรยานยนต์ ได้แก่ คาร์บอนมอนอกไซด์ ไฮโดรคาร์บอน ออกไซด์ของไนโตรเจน ลดลงถึง 50% เมื่อเปรียบเทียบกับ มอก. เดิม คือ ยูโร 3 นอกจากนี้ มาตรฐานฉบับนี้ยังมีข้อกําหนดเรื่องความทนทานของอุปกรณ์ควบคุมมลพิษ เพื่อให้มั่นใจว่ารถจักรยานยนต์ที่ผ่านการใช้งานแล้วระยะเวลาหนึ่ง ยังคงสามารถควบคุมปริมาณสารมลพิษเป็นไปตามเกณฑ์ที่กําหนดได้
เลขาธิการ สมอ. กล่าวเพิ่มเติมว่า เรื่องนี้นายกอบชัย สังสิทธิสวัสดิ์ ปลัดกระทรวงอุตสาหกรรม ได้กําชับเป็นพิเศษให้ สมอ. เร่งดําเนินการ เนื่องจากการแก้ไขปัญหาฝุ่น PM 2.5 ถือเป็นนโยบายเร่งด่วนของรัฐบาลในขณะนี้ ซึ่งเมื่อมาตรฐานมีผลใช้บังคับแล้ว ผู้ประกอบการทั้งผู้ทํา ผู้นําเข้าและผู้จําหน่ายจะต้องปฏิบัติตามมาตรฐาน หากฝ่าฝืนจะมีความผิดตามกฎหมาย โดยบทลงโทษสําหรับผู้ทํา ผู้นําเข้ามีโทษจําคุกไม่เกิน 2 ปี ปรับไม่เกิน 2 ล้านบาทหรือทั้งจําทั้งปรับ และผู้จําหน่ายมีโทษจําคุกไม่เกิน 6 เดือน หรือปรับไม่เกิน 500,000 บาท หรือทั้งจําทั้งปรับ โดยขณะนี้ สมอ. ได้เตรียมความพร้อมในการให้การรับรองแล้ว ผู้ประกอบการสามารถยื่นคําขอได้ทันที ซึ่งจะดําเนินการผ่านระบบอิเล็กทรอนิกส์ หรือ E-license ทั้งหมด สะดวก รวดเร็วใช้ระยะเวลาดําเนินการไม่เกิน 15 วันทําการ
รัฐบาลไทย-ข่าวทำเนียบรัฐบาล-รัฐมนตรีฯ สมชายฯ ลงพื้นที่ จ.เชียงใหม่ เยี่ยมชมศูนย์การเรียนรู้การทอผ้ากะเหรี่ยงบ้านหล่ายแก้ว และพบปะผู้เข้าร่วมโครงการสร้างโอกาสขยายฐานแรงงานสู่ผู้สูงอายุ  เน้นการพัฒนาเศรษฐกิจชุม
วันศุกร์ที่ 1 มีนาคม 2562
รัฐมนตรีฯ สมชายฯ ลงพื้นที่ จ.เชียงใหม่ เยี่ยมชมศูนย์การเรียนรู้การทอผ้ากะเหรี่ยงบ้านหล่ายแก้ว และพบปะผู้เข้าร่วมโครงการสร้างโอกาสขยายฐานแรงงานสู่ผู้สูงอายุ  เน้นการพัฒนาเศรษฐกิจชุม
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่    จ.เชียงใหม่  เยี่ยมชมศูนย์การเรียนรู้การทอผ้ากะเหรี่ยงบ้านหล่ายแก้ว
เชียงใหม่ : วันนี้ (1 มีนาคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่  จ.เชียงใหม่ เยี่ยมชมศูนย์การเรียนรู้การทอผ้ากะเหรี่ยงบ้านหล่ายแก้ว โดยมีนายจารุพันธ์ จารโยภาส รองอธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรม ร่วมลงพื้นที่ โดยมี นายคมเดช อัยย์ตระกูล นายกองค์การบริหารส่วนตําบลบงตัน และ นายจันทร์คํา ปู่เป็ด ประธานกลุ่มทอผ้ากระเหรี่ยงบ้านหล่ายแก้ว   ให้การต้อนรับ และพาเยี่ยมชมศูนย์การเรียนรู้การทอผ้ากะเหรี่ยง
ศูนย์การเรียนรู้การทอผ้ากะเหรี่ยงบ้านหล่ายแก้ว แหล่งรวมวัฒนธรรมของชนเผ่ากะเหรี่ยงโผล่ง อ.ดอยเต่า    จ.เชียงใหม่ และยังคงสืบทอดการทอผ้ากะเหรี่ยงมาจนถึงปัจจุบัน โดยยึดถือคติความเชื่อที่ว่า “ผู้หญิงทุกคนต้องทอผ้าเป็น” เพราะผู้เป็นแม่จะต้องเตรียมทอผ้าให้ลูกสาวสวมใส่ เป็นวัฒนธรรมที่สืบทอดต่อกันมาจนถึงปัจจุบัน แต่ด้วยสภาพสังคมที่เปลี่ยนแปลงไป ชาวบ้านจึงเริ่มทอผ้าจําหน่าย เพื่อหารายได้เข้าสู่ชุมชน ซึ่งผ้าทอกระเหรี่ยง โผล่งมีอัตลักษณ์คือ การใช้วัตถุดิบ และกระบวนการผลิตที่รักษาธรรมชาติและสิ่งแวดล้อม โดยย้อมสีจากไม้มะเดื่อ ผสมผสานภูมิปัญญาดั่งเดิม เกิดเป็นลายผ้าที่เลียนแบบธรรมชาติรอบตัว เช่น ลายเมล็ดฟักทอง ลายงู ลายรังแมงมุม ลายกาแล
ปัจจุบันทางศูนย์ฯ ได้รับการส่งเสริมด้านการออกแบบจากกระทรวงอุตสาหกรรม จึงได้พัฒนาและสร้างสรรค์ผลิตภัณฑ์ให้มีรูปแบบใหม่ ๆ เช่น ปลอกหมอน ผ้ารองจาน ตุ๊กตาผ้า ผ้าม่าน เพื่อตอบสนองความต้องการของผู้บริโภค ทั้งชาวไทยและต่างประเทศ
จากนั้น นายสมชายและคณะ ได้พบปะผู้สูงอายุใน อ.ดอยเต่า ที่เข้าร่วมโครงการสร้างโอกาสขยายฐานแรงงานสู่ผู้สูงอายุ ของกระทรวงอุตสาหกรรมโดยมี นายอิทธิพล ปันธ์โยศรี ปลัดอาวุโสอําเภอดอยเต่า และนางสาวสายทอง ใจแดง ประธานชมรมผู้สูงอายุอําเภอดอยเต่า ให้การต้อนรับและพาเยี่ยมชมการฝึกอบรมเชิงปฏิบัติการ การส่งเสริมการผลิตสินค้าหัตถกรรมชุมชนเพื่อเพิ่มทักษะและรายได้สําหรับผู้สูงอายุ
รัฐบาลไทย-ข่าวทำเนียบรัฐบาล-ดร.สมคิด รองนายกฯ เปิดประชุมสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ครั้งที่ 2/2562
วันอังคารที่ 29 ตุลาคม 2562
ดร.สมคิด รองนายกฯ เปิดประชุมสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ครั้งที่ 2/2562
ดร.สมคิด รองนายกฯ เปิดประชุมสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ครั้งที่ 2/2562
(28 ตุลาคม 2562) เวลา 10.30 น. ณ ห้องประชุมวิจิตร ศรีสอ้าน ชั้น 5 อาคารอุดมศึกษา 1 สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) ถนนศรีอยุธยา กรุงเทพฯ ดร.สมคิด จาตุศรีพิทักษ์ รองนายกรัฐมนตรี เป็นประธานการประชุมสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ครั้งที่ 2/2562 พร้อมด้วย ดร.วิษณุ เครืองาม รองนายกรัฐมนตรี และ ดร.สุวิทย์ เมษินทรีย์ รัฐมนตรีว่าการกระทรวง อว. เป็นรองประธาน และมี รศ.นพ.สรนิต ศิลธรรม ปลัดกระทรวง อว. เป็นกรรมการและเลขานุการ และ ดร.กิติพงค์ พร้อมวงค์ ผู้อํานวยการ สอวช. เป็นกรรมการและผู้ช่วยเลขานุการ เข้าร่วมประชุม
ดร.สมคิดฯ กล่าวเปิดการประชุม และกล่าวในฐานะประธานสภานโยบาย มอบฝ่ายเลขานุการฯ แจ้งที่ประชุมเพื่อทราบ ถึงความก้าวหน้าการขับเคลื่อนนโยบายและยุทธศาสตร์การอุดมศึกษา วิทยาศาสตร์ วิจัยและนวัตกรรม พ.ศ. 2563 - 2570 รวมถึงความก้าวหน้าในการดําเนินงานของคณะกรรมการขับเคลื่อนการปฏิรูปด้านการอุดมศึกษา วิทยาศาสตร์ วิจัยและนวัตกรรม โดยคณะกรรมการขับเคลื่อนการปฏิรูปฯ ในการประชุม ครั้งที่ 2/2562 เมื่อวันที่ 15 ตุลาคม พ.ศ. 2562 มีข้อสังเกต ความเห็น และข้อเสนอต่อสภานโยบาย ดังนี้
1. ความก้าวหน้าการจัดตั้งหน่วยบริหารและจัดการทุนเฉพาะด้านในระบบการอุดมศึกษา วิทยาศาสตร์ วิจัยและนวัตกรรม
- การทํางานเชื่อมโยงระหว่างหน่วยงานในแต่ละระดับ ควรมีการออกแบบให้ดีและเป็นระบบ
2. การเตรียมการสําหรับการจัดสรรและบริหารงบประมาณด้านการอุดมศึกษา และด้านวิทยาศาสตร์ วิจัยและนวัตกรรม ปีงบประมาณ พ.ศ. 2564
- ข้อสังเกตเกี่ยวกับประเด็นงบประมาณด้านวิทยาศาสตร์ วิจัยและนวัตกรรมที่ได้รับการจัดสรรไม่เป็นไปตามกรอบวงเงินงบประมาณที่คณะรัฐมนตรีอนุมัติ
- เสนอให้สภานโยบายมอบหมายคณะกรรมการพิจารณางบประมาณด้านการอุดมศึกษา และคณะกรรมการพิจารณางบประมาณด้านวิทยาศาสตร์ วิจัยและนวัตกรรม ทําหน้าที่จัดทํากรอบวงเงินงบประมาณ และพิจารณาคําของบประมาณของปีงบประมาณถัดไป
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รองนายกรัฐมนตรีอนุทินฯ รับข้อเสนอสมาพันธ์เครือข่ายคนบันเทิงฯ ย้ำรัฐบาลพยายามช่วยเหลือประชาชนทุกกลุ่ม คำนึงถึงสุขภาพและความปลอดภัยของประชาชนเป็นสำคัญ
วันอังคารที่ 30 มิถุนายน 2563
รองนายกรัฐมนตรีอนุทินฯ รับข้อเสนอสมาพันธ์เครือข่ายคนบันเทิงฯ ย้ํารัฐบาลพยายามช่วยเหลือประชาชนทุกกลุ่ม คํานึงถึงสุขภาพและความปลอดภัยของประชาชนเป็นสําคัญ
รองนายกรัฐมนตรีอนุทินฯ รับข้อเสนอสมาพันธ์เครือข่ายคนบันเทิงฯ ย้ํารัฐบาลพยายามช่วยเหลือประชาชนทุกกลุ่ม คํานึงถึงสุขภาพและความปลอดภัยของประชาชนเป็นสําคัญ
วันนี้ (30 มิ.ย.63) เวลา14.30น.ณ ห้องรับรอง1ตึกบัญชาการ1ทําเนียบรัฐบาลนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้คณะสมาพันธ์เครือข่ายคนบันเทิงอาชีพแห่งประเทศไทยเข้าพบ นําโดยนายคฑาวุธ ทองไทย ประธานสมาพันธ์เครือข่ายคนบันเทิงอาชีพแห่งประเทศไทยและนายกสมาคมศิลป์หอไตรนายบริพันธ์ ชัยภูมิ นายกสมาคมนักเพลงลูกทุ่งแห่งประเทศไทยและนายกสมาคมนักวิทยุและโทรทัศน์แห่งประเทศไทยในพระบรมราชูปถัมภ์นายกิตติ ปักษีนายกสมาคมศิลปินตลก(ประเทศไทย) นายประยงค์ ชื่นเย็นศิลปินแห่งชาติเพื่อยื่นหนังสือข้อเสนอถึงพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (ศบค.)ประกอบด้วย1.ขอให้รัฐบาลเชื่อมั่นผู้ประกอบการสถานบันเทิง ผับ บาร์ ที่ได้ตระหนัก และเตรียมการป้องกันการแพร่ระบาดโรคโควิด-19เช่นเดียวกับผู้ประกอบกิจการกิจกรรมอื่น ๆ ที่ได้รับการผ่อนปรนไปก่อนหน้านี้2. ทบทวนการสนับสนุนเงินเยียวยาเพื่อให้กลุ่มคนบันเทิงได้รับสิทธิเยียวยาหรือมีมาตรการอื่นในการช่วยเหลือ3.รัฐบาลควรสนับสนุนเงินทุนให้กับคนบันเทิงให้สามารถกู้เงินไปสร้างงานอื่น หรือฟื้นฟูกิจการ แบบปลอดดอกเบี้ยหรือดอกเบี้ยต่ํา
โอกาสนี้ รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า จะนําข้อเสนอดังกล่าวไปพิจารณาดําเนินการตามความเหมาะสมให้สอดคล้องกับสถานการณ์ ยืนยันรัฐบาลมีความพยายามอย่างเต็มที่ที่จะช่วยเหลือบรรเทาความเดือนร้อนของประชาชนทุกกลุ่มที่ได้รับผลกระทบจากแพร่ระบาดโรคโควิด-19รวมถึงกลุ่มสถานบันเทิงต่าง ๆ ซึ่งขณะนี้ได้มีการปลดล็อกสถานบันเทิง ผับ บาร์ให้สามารถดําเนินการเปิดกิจการได้แล้ว เพียงแต่ขอความร่วมมือผู้ประกอบการสถานบันเทิงรวมทั้งกิจกรรมการแสดงดนตรีหรือการร้องเพลงในสถานบันเทิง ยังคงต้องปฏิบัติตามมาตรการที่รัฐกําหนด ทั้งเว้นระยะห่างระหว่างบุคคลในการเข้าไปในพื้นที่สถานบันเทิง ผับ และบาร์ ดูแลสุขอนามัยส่วนบุคคลไม่ใช้ภาชนะหรือแก้วเครื่องดื่มร่วมกัน การแสดงดนตรี ร้องเพลงต้องเป็นไปในลักษณะชอร์ฟ ผ่อนคลายเบา ๆ ไม่ครึกครื้นจนเกินไป เพื่อไม่ให้ผู้ชมส่งเสียงกรี๊ดและมีการเต้นเบียดเสียดกัน หลีกเลี่ยงการกระจายและการแพร่ระบาดของเชื้อโรคโควิด-19ได้ เพราะหากมีการติดเชื้อก็จะต้องสั่งปิดทันทีสําหรับการผ่อนปรนการแสดงคอนเสิร์ตเอาท์ดอร์หรือคอนเสิร์ตกลางแจ้งนั้น จะต้องพิจารณาให้สอดคล้องกับสถานการณ์การแพร่ระบาดของโรคติดเชื้อไวรัสโคโรนา2019ด้วย เพื่อลดความเสี่ยงของการระบาดเชื้อไวรัสโควิด-19 ระลอกใหม่ขึ้นมาอีก ทั้งนี้มาตรการของรัฐบาลคํานึงถึงสุขภาพและความปลอดภัยของประชาชนในประเทศเป็นสําคัญ
------------------
กลุ่มประชาสัมพันธ์และเผยแพร่ สํานักโฆษก